Title: ประกาศคณะกรรมการควบคุมการขนส่งทางบกประจำจังหวัดฉะเชิงเทรา ฉบับที่ 52 (พ.ศ. 2549) เรื่อง กำหนด (ปรับปรุง) รายละเอียดเส้นทางสำหรับการขนส่งประจำทางด้วยรถโดยสาร หมวด 1 จังหวัดฉะเชิงเทรา สายที่ 10 วัดโสธร-สถานีรถไฟจังหวัดฉะเชิงเทรา เป็น วัดโสธรวรารามวรวิหาร-สถานีขนส่งผู้โดยสารจังหวัดฉะเชิงเทรา

ประกาศคณะกรรมการควบคุมการขนส่งทางบก

ประกาศคณะกรรมการควบคุมการขนส่งทางบก
ประจำจังหวัดฉะเชิงเทรา
ฉบับที่
๕๒ (พ.ศ. ๒๕๔๙)
เรื่อง
กำหนด (ปรับปรุง) รายละเอียดเส้นทางสำหรับการขนส่งประจำทางด้วยรถโดยสาร
หมวด
๑ จังหวัดฉะเชิงเทรา สายที่ ๑๐ วัดโสธร-สถานีรถไฟจังหวัดฉะเชิงเทรา
เป็น
วัดโสธรวรารามวรวิหาร-สถานีขนส่งผู้โดยสารจังหวัดฉะเชิงเทรา[๑]

ตามที่ได้มีประกาศคณะกรรมการควบคุมการขนส่งทางบกประจำจังหวัดฉะเชิงเทรา
ฉบับที่ ๔๐ (พ.ศ. ๒๕๔๓) ลงวันที่ ๙ พฤษภาคม ๒๕๔๓ กำหนดเส้นทางสำหรับการขนส่งประจำทางด้วยรถโดยสาร
หมวด ๑ จังหวัดฉะเชิงเทรา สายที่ ๑๐ วัดโสธร-สถานีรถไฟจังหวัดฉะเชิงเทรา ขึ้นนั้น

คณะกรรมการควบคุมการขนส่งทางบกประจำจังหวัดฉะเชิงเทราได้พิจารณา
เห็นสมควรให้ปรับปรุงรายละเอียดเส้นทางดังกล่าว

ฉะนั้น อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดฉะเชิงเทรา
ในการประชุมครั้งที่ ๓/๒๕๔๘ เมื่อวันที่ ๑๑ สิงหาคม ๒๕๔๘ และได้รับอนุมัติจากคณะกรรมการควบคุมการขนส่งทางบกกลาง
ในการประชุมครั้งที่ ๙/๒๕๔๙ เมื่อวันที่ ๒ พฤษภาคม ๒๕๔๙ จึงให้กำหนด (ปรับปรุง) รายละเอียดเส้นทางสำหรับการขนส่งประจำทางด้วยรถโดยสาร
หมวด ๑ จังหวัดฉะเชิงเทรา สายที่ ๑๐ วัดโสธร-สถานีรถไฟจังหวัดฉะเชิงเทรา เป็น วัดโสธรวรารามวรวิหาร-สถานีขนส่งผู้โดยสารจังหวัดฉะเชิงเทรา
โดยให้มีรายละเอียดเส้นทางดังต่อไปนี้

สายที่
 ๑๐ วัดโสธรวรารามวรวิหาร-สถานีขนส่งผู้โดยสารจังหวัดฉะเชิงเทรา
เริ่มต้นจากสถานที่จอดรถโดยสารประจำทางวัดโสธรวรารามวรวิหาร
ไปตามถนนเทพคุณากร แยกซ้ายไปตามถนนศรีโสธรตัดใหม่ ผ่านมหาวิทยาลัยราชภัฏราชนครินทร์
องค์การโทรศัพท์จังหวัดฉะเชิงเทรา ทางแยกถนนหน้าเมือง แยกซ้ายไปตามถนนมหาจักรพรรดิ์
ผ่านสถานีรถไฟชุมทางฉะเชิงเทรา แยกซ้ายไปตามทางหลวงแผ่นดินหมายเลข ๓๑๔ ไปสุดเส้นทางที่สถานีขนส่งผู้โดยสารจังหวัดฉะเชิงเทรา

ประกาศ
ณ วันที่ ๒๕ พฤษภาคม พ.ศ. ๒๕๔๙
อานนท์
พรหมนารท
ผู้ว่าราชการจังหวัดฉะเชิงเทรา
ประธานกรรมการควบคุมการขนส่งทางบก
ประจำจังหวัดฉะเชิงเทรา

นันทนา/ผู้จัดทำ
๒  สิงหาคม  ๒๕๔๙

[๑]
ราชกิจจานุเบกษา เล่ม ๑๒๓/ตอนที่ ๗๐ ง/หน้า ๑๙๐/๒๗ กรกฎาคม ๒๕๔๙